LT Europos Sąjungos oficialusis leidinys C 146/2

Valstybių narių trumpa informacija apie valstybės pagalbą, teikiamą pagal 2003 m. gruodžio 23 d. Reglamentą (EB) Nr. 1/2004 dėl EB sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba

(2005/C 146/02)

Pagalbos Nr.: XA No 62/04

Valstybė narė: Italija

Regionas: Marche regionas

Pavadinimas: Pagalba per 1997 m. rugsėjo 26 d. žemės drebėjimą nukentėjusių žemdirbystės ir gyvulininkystės veikla užsiimančių ūkių investicijoms, kuriomis siekiama, kad nuolatiniam naudojimui pertvarkyti laikinieji tvartai atitiktų sveikatos ir higienos reikalavimus

Teisinis pagrindas: Art.2 Legge regionale n. 21 del 10 dicembre 2003„Trasformazione in costruzioni a carattere permanente degli alloggi prefabbricati temporanei installati a seguito degli eventi sismici iniziati il 26 settembre 1997“. Delibera giunta regionale n 789 del 13/7/2004

Numatytos metinės schemos išlaidos: 2004–2005 m. numatytos išlaidos siekia 1 000 000 EUR

Didžiausias pagalbos intensyvumas: Pagalbos schema numatoma suteikti paramą kapitalu investicijoms į pastatų infrastruktūrą, siekiant pertvarkyti pastatus nuolatiniam naudojimui

Parama sudaro 50 % reikalavimus atitinkančių investicijų išlaidų ir yra apskaičiuojama pagal kainas, kurios neviršija oficialiajame Marche regiono viešųjų darbų kainoraštyje nustatytų kainų bei šių leistinų išlaidų ribinių verčių:

135,00 EUR/m2 sveikatos ir higienos sąlygų gerinimo darbams. Prie anksčiau apskaičiuotos sumos pridedama ši suma:

6,00 EUR/m2 techninėms išlaidoms, susijusioms su sveikatos ir higienos sąlygų gerinimu;

Prie taip apskaičiuotos pagalbos sumos galima pridėti atitinkamus mokesčius ir įmokas (PVM, nacionalinio draudimo įmokas), jei jie yra negrąžinami.

Kadangi aptariami tvartai yra bendrijose, kurios pagal papildytą ir iš dalies pakeistą Direktyvą 75/268/EEB apibrėžiamos kaip mažiau palankios vietovės, bendras pagalbos intensyvumas siekia 50 %. Šios sritys išvardytos ir oficialaus įgaliotinio kaimo ir žemės ūkio vystymosi klausimais dekreto Nr. 196/04 dėl bendrųjų priedų, susijusių su konkursais RVP (Regioninio vystymosi programos) priemonėms įgyvendinti, 3 ir (arba) 12 priede.

Įgyvendinimo data: Nuo 2004 m., bet ne anksčiau kaip 10 darbo dienų po šio formuliaro išsiuntimo, kaip numatyta Reglamento (EB) Nr. 1/2004 19 straipsnio 1 dalyje.

Trukmė: Pagalba gali būti teikiama iki 2005 12 31.

Pagalbos tikslas: Pagalba teikiama mažoms ir vidutinėms įmonėms, kurios atitinka 2000 m. rugsėjo 26 d. Komisijos sprendimu Nr. K(2000) 2726 patvirtinto Marche regiono RVP pelningumo reikalavimus. Ši pagalba teikiama pagal Reglamento (EB) Nr. 1/2004 4 straipsnį.

Remiantis minėto reglamento 4 straipsniu, pagalba siekiama pagerinti ir pertvarkyti gamybą, išsaugoti ir pagerinti natūralią aplinką, higienos sąlygas ir gyvūnų gerovės standartus.

Konkretus teisinėje bazėje apibrėžtas Regioninio įstatymo tikslas — išsaugoti žemės ūkio veiklai būtinus pastatus (tvartus ir klojimus) ir taip išvengti neigiamo poveikio aplinkai, kuris galėtų atsirasti, jei vietoj medinių pastatų būtų pastatyti nauji betoniniai pastatai.

Reikalavimus atitinkančios išlaidos: Pagal Reglamento (EB) Nr. 1/2004 4 straipsnio 4 dalį prie reikalavimus atitinkančių išlaidų priskiriamos tos, kurios yra susijusios su tvartų pertvarkymu, siekiant, kad jie atitiktų sveikatos ir higienos reikalavimus, taip pat su mėšlo duobių įrengimu.

Reikia pažymėti, kad išlaidos bus laikomos atitinkančiomis reikalavimus nuo pagalbos patvirtinimo datos.

Ekonomikos sektoriai: Pagalba teikiama mažoms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba

Pagalbą teikiančios institucijos pavadinimas ir adresas: MARCHE REGIONAS — „Centro operativo di Muccia e Fabriano“

Kita informacija: Pagalba teikiama tik žemės ūkio sektoriuje veikiančioms MVĮ, turinčioms įrodymų, kad jos yra pelningos ir gali arba galės parduoti savo produkciją įprastose pardavimo rinkose, o jų investicijos nepadidins gamybos pajėgumo daugiau kaip 20 % (apskaičiuojama pagal gyvulių vienetų kiekį kalbant apie gyvulininkystės produkciją ir pagal kultivuojamos žemės plotą kalbant apie augalų produkciją).

Kalbant apie kriterijus ir modalumus, kuriais remiantis bus įvertinama ir apskaičiuojama, kaip laikomasi Reglamento (EB) Nr. 1/2004 4 straipsnio 5, 6 dalyje ir 8 dalies a punkte nustatytų reikalavimų, bus atsižvelgiama į Reglamente (EB) Nr. 1257/1999 nurodytą Marche regiono RVP, kuris jau yra patvirtintas 2000 m. rugsėjo 26 d. Komisijos sprendimu K(2000) 2726 DEF ir paskelbtas tinklalapyje: www.agri.marche.it

Pagalbos numeris: XA 1/05

Valstybė narė: Jungtinė Karalystė

Regionas: Lankašyras, įskaitant Blakpulio ir Blakberno unitarines savivaldos sritis (unitary authority areas), bei Vigano, Boltono, Bario, Ročdeilio ir Oldhamo rajonai.

Pagalbos schemos arba įmonės, gaunančios individualią pagalbą, pavadinimas: Rural Business Facilitation Service (Lancashire and North Manchester) (Kaimo verslo pagalbos tarnyba (Lankašyras ir Šiaurės Mančesteris))

Teisinis pagrindas: Section 5 of the Regional Development Agencies Act 1998

Planuojamos metinės išlaidos pagal schemą arba bendra įmonei suteiktos individualios pagalbos suma: Visas schemos biudžetas bus 3 490 068 Didžiosios Britanijos svarai sterlingų. Jis bus padalytas ketveriems finansiniams metams:

Maksimalus pagalbos intensyvumas: Pagalba bus padengiama 100 % tarnybos Rural Business Facilitation Service suteiktų pradinių konsultacijų išlaidų.

Ja bus padengiama 50 % tarnybai nepriklausančių konsultantų suteiktų išsamių konsultacijų išlaidų.

Įgyvendinimo data: Schemos taikymo laikotarpis prasidės 2005 m. sausio 31 d.

Pagalbos schemos arba individualios pagalbos laikotarpis: Schema bus taikoma iki 2007 m. birželio 30 d.

Pagalbos tikslas: Sektoriaus plėtra: schema skatins ilgalaikę Lankašyro kaimo ekonomikos plėtrą teikiant konsultacijas ir techninę paramą veiklos rezultatus ir produktyvumą siekiantiems pagerinti ūkininkams ir žemės ūkio įmonėms.

Laikantis Reglamento 1/2004 14 straipsnio, reikalavimus atitinkančios išlaidos bus išlaidos konsultavimo paslaugoms.

Ekonomikos sektorius (-iai): Schema taikoma visoms žemės ūkio įmonėms ir apima gamybą, perdirbimą bei prekybą. Schema gali pasinaudoti visi subsektoriai.

Pagalbą teikiančios institucijos pavadinimas ir adresas:

Lancashire County Council Environment Directorate Guild House Cross Street Preston United Kingdom PR1 8RD

Interneto svetainė: www.defra.gov.uk/farm/state-aid/setup/exist-exempt.htm. Paspauskite „Rural Business Facilitation Service (Lancashire and North Manchester)“. Arba galima susirasti tiesiogiai http://defraweb/farm/state-aid/setup/schemes/rbfs.pdf.

Kita informacija: Schema suteiks pirmą informaciją visoms Lankašyro ir Šiaurės Mančesterio kaimo įmonėms, siekiančioms pradinės konsultacijos įmonės veiklai gerinti ir plėtoti. Po to bus galima gauti išsamesnę konsultaciją, kaip toliau įgyvendinti idėjas. Jei jau yra galimybė pasinaudoti kitų Vyriausybės finansuojamų konsultacinių schemų pagrindu teikiamomis dotuotomis konsultacijomis, pareiškėjams bus patarta pasinaudoti jomis. Jei gauti patarimų kitur nėra galimybės, pareiškėjus konsultuos arba jiems patars kreiptis į jai nepriklausančius konsultantus tarnybos Rural Business Facilitation Service darbuotojai. Naudojantis tarnybai nepriklausančių konsultantų paslaugomis, pagalbos intensyvumas sumažinamas nuo 100 % iki 50 % (žr. pirmiau).

Schema bus taikoma visoms kaimo įmonėms, ne tik žemės ūkio įmonėms. Pagalba ne žemės ūkio įmonėms bus mokama atsižvelgiant į Komisijos reglamentą 69/2001 dėl de minimis paramos.

Pagalbos Nr.: XA Nr. 02/05

Valstybė narė: Italija

Regionas: Umbrija

Pagalbos schemos pavadinimas: Pagalbos priemonių investicijoms maisto pramonės sektoriuje įgyvendinimas

Teisinis pagrindas: Il regime di aiuti in argomento, avviato a far data dalla pubblicazione del bando pubblico (4 novembre 2004), è da considerarsi come riapertura dei termini di presentazione delle domande di aiuto a valere delle Misure 1.1.1. (a), 1.2.1 (g) e 1.2.2.(m) del PSR della Regione Umbria la cui copertura finanziaria è assicurata con risorse regionali, qualora non si rendessero disponibili risorse nazionali aggiuntive sulla dotazione del Piano di Sviluppo Rurale dell'Umbria.

Planuojamos metinės išlaidos pagal schemą: 50 milijonų EUR

Maksimalus pagalbos intensyvumas: Kintantis priklausomai nuo reikalavimus atitinkančių investicijų tipo:

40 % investicijų į nekilnojamąjį ir kilnojamąjį turtą pagal paskirtį išlaidų (investicijos į žemės ūkio įmones ir žemės ūkio produktų perdirbimo ir pardavimo sektorius)

20 % mašinų ir įrangimų pirkimo išlaidų (investicijos į žemės ūkio įmones)

iki 50 % ISO 9 000 standartus atitinkančių kontrolės sistemų įdiegimo išlaidų, daugiausia 100 000 EUR vienai įmonei

iki 50 % ISO 14000 standartus atitinkančių aplinkos kontrolės sistemų įrengimo išlaidų, daugiausia 100 000 EUR vienai įmonei

iki 50 % išlaidų žemės ūkio produktų įmonėms ir 80 % išlaidų žemės ūkio įmonėms įdiegiant higienos ir sveikatos savikontrolės planus pagal HACCP modelį — daugiausia 100 000 EUR vienai įmonei

iki 60 % išlaidų žemės ūkio produktų įmonėms ir 80 % išlaidų žemės ūkio įmonėms įdiegiant maisto produktų atsekamumo kontrolės sistemas ir įvedant maisto grandinės sertifikavimą.

iki 80 % reikalavimus atitinkančių išlaidų kokybiškų žemės ūkio produktų prekybos projektams planuoti ir įgyvendinti.

iki 50 % reikalavimus atitinkančių išlaidų kokybės specifikacijoms ruošti, techninių galimybių ir koncepcijos studijoms siekiant identifikuoti ir (arba) nustatyti jų standartus bei kokybiškų produktų pristatymui skirtų išlaidų.

Įgyvendinimo data:

Pagalbos schemos trukmė: Vieneri metai

Pagalbos tikslas: Sustiprinti įvairių žemės ūkio produktų srityje veikiančių subjektų integraciją. Remtasi 4, 7, 13 straipsniais.

Reikalavimus atitinkančios išlaidos:

Pagalba gamybai (4 straipsnis):

a) žemės ūkio įmonėms reikalingų žemės ūkio paskirties pastatų statyba, rekonstrukcija ir išskirtinė priežiūra, įskaitant papildomus išorės darbus, pvz., kiemų, aikštelių, tvorų įrengimas ir kt. (reikalavimus atitinkančiomis išlaidomis nelaikomos į gyvenamuosius namus integruotų pastatų dalių statybos išlaidos, išskyrus gretimų nepriklausomų dalių statybą);

b) medžių sodinimas ir (arba) specializuotų medelynų pertvarkymas. Pagalba neteikiama naujų vynuogynų ir alyvmedžių sodinimui bei esamų vynuogynų pertvarkymui. Alyvmedžių plantacijas leidžiama pertvarkyti tik tuomet, jeigu medžių skaičius išlieka nepasikeitęs;

c) žemės ūkio, zootechnikos, aplinkos, turistiniu ir poilsio tikslais naudojamų dirbtinių vandens telkinių kūrimas siekiant, kad žemės ūkio įmonės taptų daugiafunkcinėmis, taip pat šioms įmonėms ir vandens paskirstymui reikalingų įrenginių montavimas;

d) kalnų pievų ir ganyklų sėjimas, užtvarų galvijams įrengimas ir gerinimas ir kt.;

e) įmonės naudojamų vandens vamzdynų ir kelių statyba bei išskirtinė priežiūra;

f) žemės ūkio reikmėms skirto vandens tiekimo organizavimas, dirvožemio lyginimas ir akmenų pašalinimas, įskaitant drenažo ir paviršinio vandens kontrolės darbus, kurie atliekami įrengiant, galbūt pasitelkus bioinžinierinę techniką, antrinius drenavimo griovių tinklus (iki 25 000 EUR);

g) investicijos į kokybiškų arba „nišos“ žemės ūkio produktų perdirbimą ir pardavimą (įskaitant investicijas į šių produktų tiesioginį pardavimą), su sąlyga, kad perdirbtinas ar parduotinas produktas sudarytų, ekonomikos prasme, bent 40 % įmonės EDV (europinio dydžio vienetas) išreikštų pajamų, arba kad perdirbtina produkcija prilygtų arba viršytų (absoliučiąja verte) 20 EDV. Visais atvejais įrengimai turėtų atitikti įmonės gamybos pajėgumus. Šie apribojimai netaikomi mažiems įrengimams, skirtiems perdirbti „nišos“ produktus arba pagal galiojančiuose teisės aktuose numatytu biologiniu būdu gautiems produktams bei galvijų pašarui skirtiems pirminio perdirbimo produktams. Kiekvienu atveju pagalba naujiems įmonės įrengimams įsigyti vyno sektoriuje suteikiama įmonei, turinčiai ne mažiau kaip 5 hektarų plotą, apsodintą vynuogynais, kurių vynuogės skirtos SKVN su garantija (DOCG) produkcijai, ir 10 hektarų — SKVN (DOC) arba TPG (IGT) produkcijai; alyvuogių perdirbimo sektoriuje įmonė turi auginti ne mažiau kaip 5 000 alyvmedžių;

h) pirmą kartą perkant gyvulius ir aukščiausios veislės reproduktorius (patinus ir pateles), įregistruotus kilmės arba joms lygiavertėse knygose;

i) investicijos į Piano Faunistico Venatorio pateiktų laukinių gyvūnų rūšių auginimą maistui ar populiacijos atkūrimo tikslais.

j) ne daugiau kaip 40 % galimų įmonės investicijų sumos su galimybe padidinti šią sumą iki 70 % kooperatyvams, teikiantiems paslaugas savo nariams, naujas mašinas ir įrangą pirkti su sąlyga, kad įmonė panašios įrangos dar neturi, įskaitant kompiuterinę įrangą (techninę ir programinę) bei administravimo ir apskaitos valdymui gerinti skirtų priemonių pirkimui. Pagalba neteikiama pakeičiančiąsioms mašinoms, išskyrus mašinas, skirtas darbo kokybei ir saugai gerinti pagal galiojančiuose teisės aktuose numatytas minimalias normas, ir su sąlyga, kad keičiamai mašinai yra daugiau negu penkeri metai. Nuo 2001 m. gruodžio 31 d. leidžiama pirkti pakeičiančiąsias mašinas pagal programą, numatančią privalomas investicijas į nekilnojamąjį turtą; investicijų suma turi būti ne mažesnė kaip 50 % visoje programoje numatytų išlaidų;

k) žemės ūkio ir gyvulininkystės atliekų tvarkymo ir perdirbimo įrengimų pirkimas pakartotinai naudoti įmonėje ar komerciniais tikslais, atsižvelgiant į įmonės ar su ja susijusių įmonių produkciją. Taip pat leidžiama pirkti „žaliojo komposto trąšų“ arba „skirtingai surinktų komposto trąšų“ gamybos mašinas ir įrangą su sąlyga, kad nebūtų viršijami įmonės dydžiui proporcingi produkcijos kiekiai;

l) bendrosios išlaidos, iš viso sudarančios ne daugiau kaip 12 % visų reikalavimus atitinkančių išlaidų, ir kurios skirtos: — specialistų ir konsultantų atlyginimams už planavimą, darbų ir bandymų priežiūrą, galimybių studijų ir verslo planų rengimą ir kt. (ne daugiau kaip 8 %); — produktų ir paslaugų prekybai skirtiems tinklalapiams kurti (e-prekybai); — konsultacijoms ir personalo mokymui siekiant įgyvendinti perdirbimo procesų kokybės kontrolę bei neprivalomų standartų (ISO 9000, Eco Label ir kt.) laikymąsi; — patentams ir licencijoms įsigyti. Negali būti kompensuojamos išlaidos įsigyjant: — dirbamąją žemę; — neįtrauktų į kokybiškų produktų specifikacijas penėjimui skirtus gyvulius, veislinius naminius paukščius ir veislines hibridines kiaules; — gamybos teises; — transporto priemones, skirtas vežti žmones ir daiktus; — išlaidas įprastiems darbams atlikti.

Perdirbimas ir prekyba (7 straipsnis):

a) pastatų statyba, reorganizavimas ir modernizavimas;

b) nekilnojamojo turto įsigijimas, išskyrus žemės, neatitinkančios 2000 m. liepos 28 d. Komisijos reglamento (EB) Nr. 1685/2000 priedo 5 taisyklėje numatytų ribų ir sąlygų, pirkimas — iki 70 % reikalavimus atitinkančių išlaidų su sąlyga, kad šio nekilnojamojo turto reorganizavimo darbų išlaidos sudarytų ne mažiau kaip 30 % jo bendros galutinės vertės;

c) mašinų ir įrengimų pirkimas, įskaitant kompiuterinę įrangą;

d) išlaidos programinei įrangai ir konsultacijos dėl pirmiau minėtų mašinų ir įrengimų montavimo;

e) bendrosios išlaidos, iš viso sudarančios ne daugiau kaip 12 % visų reikalavimus atitinkančių išlaidų, ir kurios skirtos: — specialistų ir konsultantų atlyginimams už planavimą, darbų ir bandymų priežiūrą, galimybių studijų ir verslo planų rengimą ir kt. (ne daugiau kaip 8 %); — produktų ir paslaugų prekybai skirtų tinklalapių kūrimui (e-prekybai); — konsultacijoms ir personalo mokymui siekiant įgyvendinti perdirbimo procesų kokybės kontrolę bei neprivalomų standartų (ISO 9 000, Eco Label ir kt.) laikymąsi; — patentams ir licencijoms įsigyti. Reikalavimų neatitinkančios išlaidos: — po pirminio perdirbimo einančių etapų finansavimas tais atvejais, kai pačioje įmonėje neatliekamas pirminis žemės ūkio žaliavų perdirbimas; — investicijos į mažmeninę prekybą; — investicijos į produktų iš trečiųjų šalių prekybą ir perdirbimą. Visais atvejais šios investicijos neatitinka reikalavimų, jeigu jų pagalba yra didinami gamybos pajėgumai sektoriuose, kuriems nustatytos konkrečios ribos pagal bendrosios rinkos organizavimo principus, nes tokiems produktams neužtikrinamos atitinkamos pardavimo rinkos.

Pagalba skatinant kokybiškų žemės ūkio produktų pardavimą (13 straipsnis):

a) Su kontrole susijusios išlaidos išduodant Reglamentuose (EB) Nr. 2081/92, (EB) Nr. 2082/92, (EB) Nr. 2092/91 ir (EB) Nr. 1804/1999 numatytą pirmąjį neprivalomą pažymėjimą;

b) Kokybės sistemų, atitinkančių ISO 9 000 standartus, įdiegimo įmonėje išlaidos;

c) ISO 14 000 arba EMAS standartus atitinkančių aplinkos kokybės sistemų įdiegimo įmonėje išlaidos;

d) Higienos ir sveikatos savikontrolės planų pagal HACCP modelį įdiegimo išlaidos;

e) Maisto produktų atsekamumo kontrolės sistemų ir maisto grandinės sertifikavimo įdiegimo išlaidos;

f) Prekybos projektų planavimo ir įgyvendinimo išlaidos, įskaitant visus reikalingus organizacinius ir materialinius išteklius.

g) Kokybės specifikacijų ruošimui, techninės galimybių ir koncepcijos studijoms siekiant identifikuoti produktų savybes ir nustatyti jų standartus bei kokybiškų produktų pristatymui skirtos išlaidos.

Sektoriai, kuriems taikoma pagalbos schema:: Schema taikoma žemės ūkio produktų gamybai, perdirbimui ir (arba) prekybai, kaip apibrėžta Reglamento (EB) Nr. 1/2004 2 straipsnyje. Visais atvejais šios investicijos neatitinka reikalavimų, jeigu jų pagalba yra didinami gamybos pajėgumai sektoriuose, kuriems nustatytos konkrečios ribos pagal bendrosios rinkos organizavimo principus, nes tokiems produktams neužtikrinamos atitinkamos pardavimo rinkos.

Pagalbą teikiančios institucijos pavadinimas ir adresas: Regione Umbria — Direzione Attività Produttive — Centro Direzionale Fontivegge — 06100 PERUGIA

El. paštas: fgarofalo@regione.umbria.it

Tinklalapis: www.regione.umbria.it

Pagalbos Nr.: XA 03/05

Valstybė narė: Ispanija

Regionas: Kastilija ir Leonas

Pagalbos schemos pavadinimas: Pagalba kooperatyvų veiklos skatinimui autonominėje Kastilijos ir Leono bendruomenėje.

Teisinis pagrindas: Orden AYG.../2005, de ... febrero, de la Consejería de Agricultura y Ganadería, por la que se regulan y convocan ayudas destinadas a la promoción del movimiento cooperativo en la comunidad autónoma de Castilla y León.

Ši pagalbos schema remiasi 2003 m. gruodžio 23 d. Komisijos reglamente (EB) Nr. 1/2004 nustatyta išimtimi ir atitinka šio reglamento 10, 13 ir 14 straipsnių nuostatas, susijusias su pagalba gamintojų grupėms, kokybiškų žemės ūkio produktų gamybos ir prekybos skatinimui bei techninei paramai žemės ūkiui.

Planuojamos metinės išlaidos pagal schemą arba bendra įmonei suteiktos individualios pagalbos suma: 2005 metams numatyta 1 200 000 EUR dydžio subsidija

Maksimalus pagalbos intensyvumas:

— Pagal Reglamento Nr. 1/2004 10 straipsnį vienam gavėjui skiriamas bendras pagalbos dydis negali viršyti 100 000 EUR.

— Pagal Reglamento Nr. 1/2004 13 straipsnį bendras valstybės paramos dydis neturi viršyti 100 000 EUR pagalbos gavėjui per trejų metų laikotarpį.

— Pagal Reglamento Nr. 1/2004 14 straipsnį bendras valstybės paramos dydis neturi viršyti arba 100 000 EUR pagalbos gavėjui per trejų metų laikotarpį, arba 50 % tinkamų išlaidų, priklausomai nuo to, kuri suma didesnė.

Įgyvendinimo data: Pagalbos schema įsigalios 2005 m. kovo mėn.

Pagalbos schemos arba individualios pagalbos laikotarpis:: Pagalbos schema galios iki 2006 m. gruodžio 31 d.

Pagalbos tikslas:

Pagrindinis tikslas: plėsti žemės ūkio kooperatyvų veiklą Kastilijos ir Leono autonominėje bendruomenėje.

Kiti tikslai:

— Pagalba naujų gamintojų asociacijų kūrimui ir kitų didesnių institucijų, sukurtų po įmonių susijungimo arba integracijos, stiprinimui.

— Parama jau veikiančioms asociacijoms, kurių parduodamos produkcijos apyvarta labai išaugo (ne mažiau kaip 30 %).

— Parama kokybiškų žemės ūkio produktų gamybai ir pardavimui.

— Techninė pagalba asociacijoms auditų, vadybos, gyvybingumo, investicijų ir rinkos tyrimų vykdymui, o taip pat konkursų, parodų bei mugių organizavimui.

Straipsniai, kuriais remiamasi:

— Pagalbos schema remiasi Reglamento Nr. 1/2004 10 straipsniu dėl pagalbos gamintojų grupėms, 13 straipsniu dėl pagalbos kokybiškų žemės ūkio produktų gamybai ir prekybai skatinti bei 14 straipsniu dėl techninės paramos žemės ūkiui.

— Taip pat atsižvelgiama į šio reglamento 3 skyriaus 17–20 straipsnius („Bendrosios ir baigiamosios nuostatos“).

Reikalavimus atitinkančios išlaidos:

— Pagal Reglamento Nr. 1/2004 10 straipsnį — naujų gamintojų asociacijų arba didesnių institucijų, atsiradusių po įmonių susijungimo arba integracijos, kūrimas ir žemės ūkio gamintojų grupių ekonominės bei socialinės dimensijos gerinimas, pagalbos gavėjų apyvartai padidėjus ne mažiau kaip 30 %. — Naujos asociacijos kūrimosi išlaidos, atsiradusios dėl gamintojų grupių susijungimo arba integracijos: įmonės kūrimo mokestis, audito ir legalizacijos išlaidos, pagalba vadovams ar techniniams asistentams, finansavimo ir prekybos tyrimų išlaidos, notarinės išlaidos, įmonės įregistravimo mokesčiai ir licencijų kaina. — Naujų institucijų arba asociacijų, susikūrusių sujungus ar integravus kelias organizacijas, pirmųjų penkerių metų valdymo išlaidos: patalpų nuoma, biuro įrangos įsigijimas, įskaitant kompiuterinę techniką ir programinę įrangą, išlaidos administracijos darbuotojams, bendros išlaidos, teisiniai ir administraciniai mokesčiai. — Įmonių plėtros atvejais remtinomis išlaidomis bus laikomos tik išlaidos, susijusios su kasmetiniu pagalbos gavėjų apyvartos padidėjimu ne mažiau kaip 30 %. Taigi jei asociacija plečiasi, bus remiamos tik su jos plėtra susijusios išlaidos.

— Pagal Reglamento Nr. 1/2004 13 straipsnį — pagalba kokybiškų žemės ūkio produktų gamybai ir prekybai skatinti. — Kokybės užtikrinimo sistemų ir produktų atsekamumo sistemų diegimo išlaidos. Tai gali būti išlaidos, susijusios su tyrimais rengiant paraiškas dėl kokybės ženklų pripažinimo, kokybės sistemos diegimu, išorinėmis konsultacijomis, sertifikavimu ir personalo apmokymu naudotis kokybės sistemomis.

— Pagal Reglamento Nr. 1/2004 14 straipsnį — techninė parama žemės ūkiui. — Išlaidos, susijusios su asociacijų vykdomais auditais, vadybos, gyvybingumo, investicijų ir rinkos tyrimais, o taip pat konkursų, parodų bei mugių organizavimu.

Ekonomikos sektorius(-iai): Žemės ūkio sektorius, ypač gamintojų asociacijos.

Pastaba: naujai susikūrusiais kooperatyvais gali būti laikomi tie kooperatyvai, kurie pagalbos schemos įsigaliojimo dieną buvo įregistruoti, bet neatlikę jokių veiksmų ir nesuteikę jokių paslaugų.

Pagalbą teikiančios institucijos pavadinimas ir adresas: Pagalba teiks Junta de Castilla y León, o valdys Dirección General de Industrialización y Modernización Agraria de la Consejería de Agricultura y Ganadería.

C/ Rigoberto Cortejoso, 14 — 47014- Valladolid (España).

Tinklalapis: Visas pagalbos schemos tekstas bus skelbiamas Kastilijos ir Leono autonominės bendruomenės interneto puslapyje http://www.jcyl.es/agrocomercializacion.

Kita informacija: Pagalbos schemos valdymo taisyklės bus nustatytos atskiru nutarimu ir atitiks reglamento 18 straipsnio nuostatas dėl kumuliacijos.

Pagalbos Nr.: XA 04/05

Valstybė narė: Ispanija

Regionas: Visa valstybės teritorija

Pagalbos schemos arba įmonės, gaunančios individualią pagalbą, pavadinimas: Subsidijos, teikiamos pieno ūkių savininkams pieno kokybės kontrolės išlaidoms padengti.

Teisinis pagrindas: Real Decreto por el que se regula el control oficial del rendimiento lechero para la evaluación genética en las especies bovina, ovina y caprina.

Planuojamos metinės išlaidos pagal schemą arba bendra įmonei suteiktos individualios pagalbos suma: 2 500 000 EUR

Maksimalus pagalbos intensyvumas: Iki 70 % pieno kokybės kontrolės išlaidų.

Įgyvendinimo data: 2005 m.

Pagalbos schemos arba individualios pagalbos laikotarpis: Iki 2006 m. gruodžio 31 d.

Pagalbos tikslas: Subsidijos mažoms ir vidutinėms įmonėms (pieno ūkių savininkams) bandos veislių selekcijai, išsaugojimui ir skatinimui remti. Pagalba skiriama remiantis šiais Reglamento (EB) Nr. 1/2004 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba straipsniais: 15 straipsnio b punktu: iki 70 % dydžio pagalba trečiųjų šalių arba jų vardu atliktų tyrimų, siekiant nustatyti gyvulių genetinę kokybę arba produktyvumą.

Ekonomikos sektorius(-iai): jaučių, avių ir ožkų pieno gamybos ūkių, įrašytų į gyvulių kilmės knygas, savininkai.

Pagalbą teikiančios institucijos pavadinimas ir adresas: Ministerio de Agricultura, Pesca y Alimentación, Dirección General de Ganadería, Alfonso XII, no 62,28014, Madrid.

Interneto adresas: www.mapa.es-Sección Ganadería

Pagalbos Nr.: XA 05/05.

Valstybė narė: Prancūzija.

Regionas: Lamanšo departamentas.

Pagalbos schemos pavadinimas: PAGALBA DĖL SANDĖLIŲ, SKIRIAMA BENDRAI ŽEMĖS ŪKIO ĮRANGA BESINAUDOJANTIEMS KOOPERATYVAMS

Teisinis pagrindas:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

— Articles L 3231-2 et L 3232-1 du Code général des collectivités territoriales.

Planuojamos metinės išlaidos pagal schemą: 54 000 eurų metinės pagalbos (daugiausia).

Maksimalus pagalbos intensyvumas:: 30 % investicijų, pagalbos riba — 13 500 eurų vienai investicijai.

Įgyvendinimo data: 2005 m., kai gaunamas Europos Komisijos pranešimas apie gavimą.

Pagalbos schemos laikotarpis: vėliausiai iki 2007 m. gruodžio 31 d.

Pagalbos tikslas: mechanizmo tikslas — skatinti grupinį investavimą ir mažinti gamybos kainas, padedant statyti, pirkti, modernizuoti, įrengti ar plėsti sandėlius, skirtus sandėliuoti bendrai žemės ūkio įranga nesinaudojančių kooperatyvų žemės ūkio įrangą.

Remtinų operacijų pobūdis: Pagal 2003 m. gruodžio 23 d. Komisijos reglamento (EB) Nr. 1/2004 4 straipsnį, remtinos tokios investicijos: sandėlių statyba, pirkimas, modernizavimas, įrengimas ar plėtimas.

Ekonomikos sektoriai: visi žemės ūkio sektoriai.

Pagalbą teikiančios institucijos pavadinimas ir adresas:

Monsieur le Président du Conseil général de la MANCHE Direction des affaires économiques et du développement rural Service du développement rural Maison du département Rond-point de la liberté 50008 Saint-Lo Cedex

Interneto svetainės adresas: http: //www.cg50.fr/le guide des aides

Pagalbos Nr.: XA 06/05

Valstybė narė: Vengrija

Regionas: Vengrija

Pagalbos schemos arba įmonės, gaunančios individualią pagalbą, pavadinimas: Paskolų žemės ūkio plėtrai programa

3 paprogramiai:

Teisinis pagrindas:

— az Agrár Fejlesztési Hitelprogram kidolgozásáról szóló 2318/2004. (XII. 11.) Korm. határozat;

— a Magyar Köztársaság 2005. évi költségvetéséről szóló 2004. évi CXXXV. törvény 36. § és 39.§

— a program lebonyolításáról szóló kormányrendelet, mely e tájékoztató benyújtását követő 10. munkanapon kerül kihirdetésre (megjelenik a Magyar Közlönyben) (1)

Planuojamos metinės išlaidos pagal schemą arba bendra įmonei suteiktos individualios pagalbos suma: Visas paskolų programai skirtas biudžetas yra 40 milijardų Vengrijos forintų (HUF). Pagal Nacionalinio biudžeto įstatymą šiai sumai vyriausybė suteikia valiutos kurso garantiją, kad galima būtų teikti paskolas su žemesne negu rinkos palūkanų norma.

Pagalbos dydis paskolose bus skaičiuojamas pagal šią formulę:

kurioje: arba

TT pagalbos dydis

Q paskolos dydis

i bazinė palūkanų norma

i' lengvatinė palūkanų norma

P išmokėjimo terminas (įskaitant atidėjimo laikotarpį)

F atidėjimo laikotarpis

rP r pakelta P laipsniu

rF r pakelta F laipsniu

Paskolų garantijų institucijų teikiama garantija su 70 % valstybės kryžmine garantija taip pat gali būti įtraukiama į šią paskolų programą. Pagalbos dydžio paskolų garantijoms apskaičiavimo metodas buvo pateiktas Europos Komisijai 2004 m. rugpjūčio 31 d., siekiant įtraukti jį į valstybės pagalbos žemės ūkiui sąrašą (Pranešimas Nr. 82-83).

Maksimalus pagalbos intensyvumas: Kiekviename paprogramyje maksimalus pagalbos intensyvumas neturi viršyti:

Pagalbos dubliavimosi atveju taikoma Reglamento (EB) Nr. 1/2004 18 straipsnio 2 dalis.

Maksimalus pagalbos dydis negali viršyti 6 milijonų eurų, o jaunųjų ūkininkų atveju — 6 375 000 Vengrijos forintų (HUF) (25 000 eurų).

Įgyvendinimo data: Sutartys pagal paskolų programą gali būti sudaromos nuo Vyriausybės dekreto dėl paskolų teikimo programos įsigaliojimo dienos iki 2006 m. gruodžio 31 d.

Pagalbos schemos arba individualios pagalbos laikotarpis: Daugiausiai 15 metų (2021 m. gruodis)

Pagalbos tikslas:

1) pagalba mažosioms ir vidutinėms įmonėms

2) pagalba investicijoms į modernizavimą ir plėtrą

Įgyvendinant paskolų žemės ūkio plėtrai programą, Vengrijos plėtros bankas (Magyar Fejlesztési Bank Részvénytársaság) taikys atitinkamus Reglamento (EB) Nr. 1/2004 straipsnius. A, B ir C paprogramių pagrindą sudaro Reglamento (EB) Nr. 1/2004 4, 7 ir 8 straipsniai.

Reikalavimus atitinkančios išlaidos nustatomos minėtuose Reglamento (EB) Nr. 1/2004 straipsniuose apibrėžtomis sąlygomis. Išsami informacija apie reikalavimus atitinkančias išlaidas pateikiama banko programos aprašyme, taip pat ją galima rasti toliau nurodytu interneto svetainės adresu.

Susiję(-s) sektoriai(-ius): Žemės ūkis

Ši programa taikoma žemės ūkio produktų gamybai ir pirmojo etapo perdirbimui, taip pat su žemės ūkio produktais susijusioms paslaugoms.

Pagalbą teikiančios institucijos pavadinimas ir adresas:

Interneto svetainė: http://www.fvm.hu/main.php?folderID =1569

Kita informacija: Kontaktinis asmuo: Szilvia Németh

el. pašto adresas: NemethS@posta.fvm.hu

Pagalbos numeris: XA 7/05

Valstybė narė: Jungtinė Karalystė

Regionas: Dorsetas, įskaitant Bornmuto ir Pulo unitarines savivaldos sritis (unitary authority areas)

Pagalbos schemos arba įmonės, gaunančios individualią pagalbą, pavadinimas: Dorset Agricultural Advisory Service (Dorseto žemės ūkio konsultavimo tarnyba)

Teisinis pagrindas: Local Government Act 2000 (Part one)

Pagal schemą planuojamos metinės išlaidos arba bendra įmonei suteiktos individualios pagalbos suma:

2005 m. kovo 1 d. — 2006 m. vasario 28 d. 69 624 Didžiosios Britanijos svarai sterlingų 2006 m. kovo 1 d. — 2007 m. vasario 28 d. 69 224 Didžiosios Britanijos svarai sterlingų 2007 m. kovo 1 d. — 2007 m. birželio 30 d. 69 224 Didžiosios Britanijos svarai sterlingų Iš viso 208 072 Didžiosios Britanijos svarai sterlingų

Maksimalus pagalbos intensyvumas: Pagalbos intensyvumas yra 100 %.

Įgyvendinimo data: Ūkininkai ir su žemės ūkiu susijusių įmonių savininkai galės konsultuotis nuo 2005 m. vasario 10 d.

Pagalbos schemos arba individualios pagalbos laikotarpis: Schemos taikymo laikotarpis baigsis 2007 m. birželio 22 d. Pagalba bus išmokama iki 2007 m. birželio 30 d.

Pagalbos tikslas: Pagalbos tikslas — plėtoti su žemės ūkiu susijusio verslo sektorių. Pagalba įgyvendinama pagal Reglamento 1/2004 14 straipsnį. Reikalavimus atitinkančios išlaidos yra konsultavimo išlaidos.

Ekonomikos sektorius (-iai).: Schema bus taikoma įmonėms, kurios užsiima žemės ūkio produktų gamyba, ir įmonėms, kurios perdirba savo žemės ūkio produkciją ir ja prekiauja.

Pagalbą teikiančios institucijos pavadinimas ir adresas.:

Dorset County Council County Hall Colliton Park Dorchester United Kingdom DT1 1XJ

Schemą vykdanti organizacija

Dorset Agricultural Advisory Service Stinsford Business Centre Kingston Maurward College Dorchester Dorset United Kingdom DT1 8PY

Interneto svetainė: www.defra.gov.uk/farm/state-aid/setup/exist-exempt.htm. Paspauskite „Dorset Agricultural Advisory Services“. Arba galima susirasti tiesiogiai www.defra.gov.uk/farm/state-aid/setup/schemes/dorset.pdf.

Kita informacija.: Schema bus pateikta ir žemės ūkio, ir ne žemės ūkio, bet su žemės ūkiu susijusioms įmonėms. Pagalba ne žemės ūkio įmonėms bus mokama atsižvelgiant į Komisijos reglamentą 69/2001 dėl de minimis pagalbos.

Pagal šią schemą pagalbos gavėjai negalės pasirinkti paslaugų teikėjo. Paslaugų teikėjas bus Royal Bath & West of England Society, kuris buvo pasirinktas remiantis rinkos principais, laikantis Reglamento 1/2004 14 straipsnio 5 dalies.

Pasirašė ir nurodė datą JK kompetetingos institucijos Department for Environment, Food and Rural Affairs (Aplinkosaugos, maisto ir kaimo reikalų departamento) vardu:

Graham Collins

Agricultural State Aid Adviser

Defra

8E, 9 Millbank

c/o Nobel House

17 Smith Square

London

United Kingdom

SW1P 3JR

(1) Dekreto tekstą galima rasti toliau nurodytu interneto svetainės adresu.